Steve Clark
<s>Stephen Maynard Clark (Sheffield, 23. travnja 1960. - London, 8. siječnja 1991.) bio je gitarist britanskog hard rock sastava Def Leppard sve do svoje tragične smrti 1991. uzrokovane kombinacijom alkohola i lijekova protiv bolova.</s>

<s>Biografija</s>

<s>Odrastanje 
Steve Clark rodio se i odrastao u Sheffieldu, Engleskoj.</s><s>Odmalena je pokazivao stanovit interes za glazbu.</s><s>Sa šest godina bio je na svom prvom koncertu grupe The Shadows.</s><s>S jedanaest godina od oca je dobio svoju prvu gitaru.</s>

<s>Def Leppard 
Prije nego što je došao u Def Leppard, Steve je izvodio obrade poznatih pjesama sa svojim sastavom Electric Chicken.</s><s>Tada je 1978. upoznao Petea Willisa, suosnivača Def Lepparda.</s><s>Willis ga je pozvao na audiciju za gitarista.</s><s>Clark je odsvirao obradu pjesme Freebird sastava Lynyrd Skynyrd te je odmah primljen u sastav.</s><s>Dok je bio u sastavu, Steve je puno pridonio kako glazbi, tako i tekstovima pjesama.</s><s>Dobio je nadimak „The Riffmaster“ zbog snažnih i inovativnih riffova koje je smišljao.</s>

<s>Smrt 
Steve je tokom cijele svoje karijere imao problema s alkoholom, te je 1990. prestao na 6 mjeseci raditi s sastavom kako bi pokušao prestati piti.</s><s>Odvikavanje mu nije pošlo za rukom, te je 8. siječnja 1991. pronađen mrtav u svom stanu.</s><s>Smrt je bila uzrokovana mješavinom alkohola, antidepresiva te tableta protiv boli koje je uzimao zbog ranije ozljede.</s><s>Pokopan je na groblju u Sheffieldu, u blizini svoje rodne kuće.</s>

<s>Vanjske poveznice 
 Steve Clark na službenoj stranici Def Leppard 
 Steve Clark Guitar</s>

<s>Engleski rock gitaristi
Engleski heavy metal gitaristi
Engleski tekstopisci</s>

